Algimantas Černiauskas (1953)

Algimantas Černiauskas (g. 1953 m. gruodžio 12 d. Igarka, Krasnojarsko kraštas) – Lietuvos fotografas, Varėnos rajono savivaldybės politinis bei visuomenės veikėjas.

 Biografija 
Gimė tremtinių šeimoje. Brolis Mindaugas Černiauskas. 1960 m. grižo į Lietuvą, gyveno nelegaliai. 1972 m. baigė Giedraičių vidurinę mokyklą, 1975 m. baigė Vilniaus technologijos technikumą, fototechnikas.

Dzūkijos nacionalinio parko direkcijos Informacijos skyriaus viršininkas, Merkinės lankytojų centro vedėjas.Algimantas ČERNIAUSKAS. VRK svetainė 

Nuo 1993 m. Lietuvos krikščionių demokratų partijos, 2008 m. partijos Tėvynės sąjunga - Lietuvos krikščionys demokratai narys. 1995–1997 m. ir 2011 m. (atsistatydino) Varėnos rajono savivaldybės tarybos narys.2011 m. Lietuvos savivaldybių tarybų rinkimai 

Sutuoktinė Genovaitė, vaikai Vytautas, Kęstutis, Mindaugas, Algimantas. Savaitraštyje „Dienovidis“, laikraščiuose „Dainavos žodis“, „Alytaus naujienos“, žurnale „Kelionių magija“ propaguoja gamtos apsaugos idėjas, pasididžiavimą gimtuoju kraštu. Laikraščio „Šalcinis“ redaktorių kolegijos narys.

2018 m. kartu su Henriku Gudavičiumi apdovanotas Jono Basanavičiaus premija.http://varena.lt/aktualijos/rasytojui-henrikui-gudaviciui-ir-fotomenininkui-algimantui-cerniauskui-skirta-nacionaline-j-basanaviciaus-premija/ 

 Kūryba 
Kartu su broliu Mindaugu tapo žinomi nuo 1977 m., kai pradėjo fotografuoti Lietuvos kaimų žmones. Sudaro fotografijų ciklus. Svarbiausi:
 Kaimo žmonės, nuo 1978 m.;
 Peizažai, nuo 1980 m.;
 Žiemos žydėjimas, 1979–1984 m.

Individualios parodos:
 Kaunas, 1988 m.;
 Vilnius, 1989 m.;
 Lemontas, JAV, 1991 m.;
 Paryžius, 1992 m.;
 Monpeljė, Prancūzija, 1996 m.;
 Berlynas, 1997 m.

Parodose pelnė daugiau, kaip 30 apdovanojimų. Nuo 1994 m. Tarptautinės meninės fotografijos federacijos menininkas fotografas.

 Šaltiniai 

Kategorija:Lietuvos fotografai
Kategorija:Varėnos politikai